Angela Yvonne Davis, ganet dar 26 a viz Genver 1944, zo ur stourmerez politikel, prederourez, skrivagnerez ha kelennerez skol-veur stadunanat. Kelennerez eo e Skol-veur California, e Santa Cruz. Marksourez, Davis zo bet ezel e-pad pell eus ar Communist Party USA (CPUSA) hag unan eus krouerien ar Committees of Correspondence for Democracy and Socialism (CCDS). Skrivet he deus un dek levr bennak diwar-benn ar chlasoù sokial, stourm ar maouezed, ar ouenn, hag an toulloù-bach stadunanat. E 1977-78 he doa resevet ar Priz Lenin evit ar Peoch. Kenlabouret he deus gant ar Black Panther Party.